เรื่องร้องเรียน (ร้องเรียน,สายไฟ,ความปลอดภัย,จราจร) วันที่ 2023-07-07 08:02:28 — แขวงบางด้วน เขตภาษีเจริญ กรุงเทพมหานคร
เรียน ท่านผู้ว่า และเจ้าหน้าที่ที่เกี่ยวข้อง

ขอร้องเรียนปัญหากับบริษัท karmarts  ซอยเพชรเกษม 54 แยก 3 แขวงบางด้วน เขตภาษีเจริญ กรุงเทพฯ ดังนี้

1.  นำรถตู้คอนเทนเนอร์ รถบรรทุกส่งของ และรถยนต์ส่วนตัวของบริษัท จอดรถกีดขวางถนนภายในซอย ซึ่งเป็นบริเวณหัวโค้งทำให้รถสัญจรภายในซอยติดขัด ไม่สามารถเลี้ยวได้ เกือบทุกวันเป็นประจำมานานหลายๆปี ทำให้รถยนต์ของชาวบ้านในซอยขับสวนทางกันไม่ได้ เกือบทำให้เกิดอุบัติเหตุอยู่บ่อยครั้ง เนื่องจากเป็นบริเวณทางโค้ง รถเข้า-ออกขับเกือบขับชนประสานงานกัน

แม้ว่าทางบริษัทจะแก้ไขปัญหาโดยการจ้างยามมาคอยโบกรถที่บริเวณดังกล่าว 

2. รถคอนเทนเนอร์ที่เข้ามาส่งของให้กับทางบริษัท มีขนาดใหญ่มหึมาและสูงมาก ทำให้เกิดปัญหาเกี่ยวสายไฟฟ้า  สายโทรศัพท์ และสายสัญญาณเน็ต ของชาวบ้านภายในซอยขาดเสียหายเป็นประจำ ทั้งนี้ช่างจากบริษัทสื่อสารต่างๆ ที่เข้ามาแก้ไขปัญหาจะทราบดี ว่าเป็นรถของ karmarts เกี่ยวขาด

แม้ว่าทางบริษัทจะแก้ไขปัญหาโดยการจ้างวินมอเตอร์ไซค์มาคอยช่วยยกสายไฟเวลาที่รถตู้คอนเทนเนอร์เข้ามาส่งของ

3. รถยนต์ส่วนตัวของพนักงานในบริษัท นำมาจอดเกะกะ หน้าบ้านคนอื่น และกีดขวางถนนภายในซอยทั้งเลนซ้ายและเลนขวา ทำให้รถสวนทางกันลำบากโดยเฉพาะบริเวณหัวโค้งทุกจุด

แม้ว่าทางบริษัทจะแก้ไขปัญหาโดยการหาพื้นที่จอดรถยนต์ของบริษัทเพิ่มขึ้น แต่ก็ยังไม่เพียงพอ 

ซึ่งการแก้ไขปัญหาทุกเรื่องของทางบริษัทไม่ได้ช่วยลดปัญหาที่เกิดขึ้นได้เลย

ขอเน้นย้ำว่าทุกเหตุการณ์ที่เกิดขึ้น จะเกิดขึ้นเป็นประจำจนเป็นที่เบื่อหน่าย เอือมระอาของชาวบ้านที่อาศัยอยู่บริเวณภายในซอยเพชรเกษม 54 แยก 3 เขตภาษีเจริญ

ขอได้โปรดส่งเจ้าหน้าที่เข้ามาตรวจสอบ และแก้ไขปัญหาที่เกิดขึ้นอย่างเร่งด่วน เนื่องจากเป็นปัญหาที่เกิดขึ้นสะสมมาเป็นเวลานานหลายปี